Author: Meliorisová Kveta
Last saved by: Meliorisova
Company: MSPNM

Predkladacia správa

Ministerstvo hospodárstva SR predkladá „Návrh na zmenu uznesenia vlády Slovenskej republiky č. 1023 z 29. októbra 2003 k návrhu na povolenie výnimky podľa § 45 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov pre Železnice Slovenskej republiky“ na základe žiadosti Ministerstva dopravy, pôšt a telekomunikácií SR.

Uznesením vlády SR č. 1023/2003 bola podľa bodu A.1. tohoto uznesenia povolená výnimka pre Železnice SR na odplatný prevod rozostavanej investície v k.ú. Bratislava-Staré Mesto. Predmet prevodu bol podrobne vyšpecifikovaný v predkladacej správe návrhu na povolenie predmetnej výnimky, ako aj v samotnom materiáli.

Po uzavretí kúpnej zmluvy s kupujúcim REDING, a.s. a následnom predložení návrhu na vklad vlastníckeho práva z predmetnej kúpnej zmluvy na príslušnom  katastrálnom  úrade,  kataster deklaroval nejasnosť pojmu „rozostavaná investícia“ z hľadiska jeho obsahu a požaduje upresnenie uznesenia vlády SR č. 1023 z 29. 10.2003, ktoré potvrdí právo k nakladaniu s nehnuteľnosťami v rozsahu, ako sú uvedené v kúpnej zmluve.

	Z uvedeného dôvodu požiadalo Ministerstvo dopravy, pôšt a telekomunikácií SR, aby Ministerstvo hospodárstva SR ako predkladateľ pôvodného materiálu – návrhu na povolenie predmetnej výnimky predložilo na rokovanie vlády SR návrh na doplnenie uznesenia vlády SR č. 1023/2003 o vyšpecifikovanie pojmu „rozostavaná investícia“.

	Ministerstvo hospodárstva SR predkladá na rokovanie vlády SR návrh na zmenu uznesenia vlády SR č. 1023 z 29. 10. 2003. Neoddeliteľnou súčasťou tohto uznesenia v znení jeho zmeny je príloha č. 1, v ktorej je presná špecifikácia predmetu odplatného prevodu.